open-index/open-wikipedia-markdown huggingface dataset:
Raasiku kommune

**Raasiku ** er en landkommune i Harju fylke i Estland. Kommunen har cirka 4&nbsp;750 innbyggere (2015) og et areal på om lag 158&nbsp;km². Kommunens administrasjonssenter ligger i Aruküla med 1&nbsp;884 innbyggere.

## Bilder

Arukyla_Mois.jpg|Aruküla
Harju-Jaani_kirik2.jpg|Raasiku
Kiviloo mõisa peahoone.jpg|Kiviloo


## Referanser


## Eksterne lenker
*
Vasalemma kommune

**Vasalemma ** er en tidligere landkommune i Harju fylke i Estland. Kommunen hadde cirka 5&nbsp;020 innbyggere og et areal på om lag 39&nbsp;km². Kommunens administrasjonssenter lå i Vasalemma med 907 innbyggere, mens Rummu hadde 1&nbsp;059 innbyggere.

## Referanser


## Eksterne lenker
*
Viimsi kommune

**Viimsi ** er en landkommune i Harju fylke i Estland. Den ligger på halvøya Viimsi og ei øy rett nordøst for Tallinn, som kommunen grenser til. Kommunen har cirka 19&nbsp;200 innbyggere (2015) og et areal på om lag 73&nbsp;km². Kommunens administrasjonssenter ligger i Viimsi.

De største tettstedene er Viimsi med 2&nbsp;341 innbyggere, mens Haabneeme har 4&nbsp;115 innbyggere, Randvere har 1&nbsp;1359 og Püünsi 1&nbsp;134 innbyggere, fulgt av Pringi med 891. 

Kommunen rommer i sørøst havneanlegget Muuga, som er landets mest moderne havn og eksport- og importvei for Tallinn. Dette er en av de beste dyphavshavnene i Østersjøen og har også transitthandel til og fra Russland. Umiddelbart sør for  kommunen og like øst for Tallinn, ligger Iru kraftverk som leverer elektrisitet og fjernvarme til hovedstadsområdet inkludert Maardu og sørlige deler av Viimsi. 

## Referanser


## Eksterne lenker
*
Kiviõli

**Kiviõli** er en by i Ida-Viru fylke i det nordøstlige Estland. Kiviõli ligger sørvest for Narva. Byen har cirka 5&nbsp;500 innbyggere og et areal på om lag 12&nbsp;km².

Kiviõli har en større kjemisk fabrikk og er senter for skiferolje-produksjonen i Estland.

Kiviõli betjenes av den baltiske jernbane.

Kiviõli var tidligere en egen bykommune, men ble i 2017 innlemmet i Lüganuse kommune.

## Referanser


## Eksterne lenker
*
Püssi

**Püssi ** er en by i Ida-Viru fylke i det nordøstlige Estland. Den ligger på nordkysten av landet, øst for Tallinn. Byen har cirka 900 innbyggere og et areal på om lag 2&nbsp;km². Püssi var tidligere en egen kommune, men gikk i 2013 inn i Lüganuse kommune.

Stedet ligger på Tallinn-Narva-jernbanen og er omgitt av hedeland og skog. Det ligger 8–10 km vest for byen Kohtla-Järve, som er nesten helt sammenvokst med Kohtla-Nõmme, Jõhvi og andre industribyer til et sammenhengende byområde orientert øst-vest langs jernbanen mot Narva, og basert på oljeskifer-forekomstene i området.

## Referanser


## Eksterne lenker
*
Alajõe kommune

**Alajõe** er en tidligere landkommune i Ida-Viru fylke i det nordøstlige Estland. Den lå på kysten av Peipsisjøen, sørvest for Narva. Kommunen hadde cirka 338 innbyggere og et areal på om lag 110&nbsp;km². Kommunens administrasjonssenter lå i Alajõe.

I 2017 ble Alajõe en del av den nyskapte Alutaguse kommune.

## Referanser
Aseri kommune

**Aseri ** er en tidligere landkommune helt vest i Ida-Viru fylke i det nordøstlige Estland, ved nordkysten øst for Tallinn. Kommunen hadde cirka 2&nbsp;180 innbyggere og et areal på om lag 67&nbsp;km². Kommunens administrasjonssenter lå i Aseri med 1&nbsp;729 innbyggere. Folketallet i kommunen var fallende.

I 2017 ble Aseri innlemmet i Viru-Nigula kommune. Området ble da en del av Lääne-Virumaa. 

## Referanser
Avinurme kommune

**Avinurme** er en tidligere landkommune i Ida-Viru fylke i det nordøstlige Estland. Kommunen hadde cirka 1&nbsp;520 innbyggere og et areal på om lag 193&nbsp;km². Kommunens administrasjonssenter lå i Avinurme med 796 innbyggere. Folketallet i kommunen var fallende.

I 2017 ble Avinurme innlemmet i Mustvee kommune. Området ble da en del av Jõgevamaa.

## Referanser
Iisaku kommune

**Iisaku ** er en tidligere landkommune i Ida-Viru fylke i det nordøstlige Estland, sørvest for Narva. Kommunen hadde cirka 1&nbsp;410 innbyggere og et areal på om lag 258&nbsp;km². Kommunens administrasjonssenter lå i Iisaku med 879 innbyggere. Folketallet i kommunen var fallende.

I 2017 ble Iisaku en del av den nyskapte Alutaguse kommune.

## Referanser
Illuka kommune

**Illuka** er en tidligere landkommune i Ida-Viru fylke i det nordøstlige Estland, vest for Narva. Kommunen hadde cirka 990 innbyggere og et areal på om lag 544&nbsp;km². Kommunens administrasjonssenter lå i den lille landsbyen Illuka. Folketallet i kommunen var raskt fallende.

I 2017 ble Illuka en del av den nyskapte Alutaguse kommune.

Kommunen var kjent for en samling av 40 små og skogkransede innsjøer ved Kurtna, 3 km øst for Illuka. Området er unikt for det store antallet, tett plasserte innsjøer som har overlevd myr-dannelsen i området forøvrig.  

Sør for landsbyen Illuka ligger den langt mindre landsbyen Pühtitsa (tysk: *Püchtitz*) ved Kuremäe-fjellet (*Kranichberg*), med et russisk-ortodoks kloster med løkkupler. Klosteret har røtter tilbake til 1608, og i 1888 flyttet fire russiske nonner inn her for å drive medisinsk hjelpearbeid i området. De fikk i 1891 åpnet en av de få nonneforsamlingene i den russiske kirke, på dette stedet. 

Dette nonneklosteret lyktes i å bestå selv under den sovjetiske perioden. Etter at den russisk-ortodokse kirke ble helt frigjort fra politisk kontroll i 1992, har mange russiske klostre hentet inspirasjon fra Kuremäe-klosteret sør for Illuka – som idag har drøyt 160 nonner. Det er det eneste russisk-ortodokse klosteret i Estland.  

## Referanser
Jõhvi kommune

** Jõhvi ** er en landkommune i Ida-Viru fylke i det nordøstlige Estland, ved kysten vest for Narva. Kommunen har cirka 13&nbsp;0880 innbyggere og et areal på om lag 124&nbsp;km². Kommunens og fylkets administrasjonssenter ligger i Jõhvi med 11&nbsp;615 innbyggere.

Jõhvi ligger 6 km ifra sin tvillingby Kohtla-Järve. Da Jõhvi ble utskilt som egen by ifra Kohtla-Järve, ble noen drabantbyer som ligger tett inntil byen fortsett værende en del av Kohtla-Järve. Her kan det som eksempel nevnes den store, fattige drabantbyen Idla, som ligger ca. 3 km ifra Jõhvi by, på helt motsatt side av byen Kohtla-Järve. Folketallet i kommunen og fylket er raskt fallende, men byen Jõhvi fraflyttes noe saktere. Jõhvi fikk sin økede tilflytting på grunn av at den ble administrasjonssenter i fylket, og den også fikk en moderne infrastruktur. Jõhvi fikk i år 2007 kulturhus med sin første kino bygget med økonomisk støtte ifra EU. Byen fikk også etter årtusenskiftet en byggeboom av ny næringsvirksomhet, så som masse nye kjøpesentra. Etter at den økonomiske krisen startet i Estland i år 2008, har denne positive investeringen stoppet helt opp. Jõhvi har mest russisk bosetning, og på grunn av språkproblemer har denne folkegruppen blitt landets store tapere i arbeidsmarkedet. Bergverksindustrien som er så viktig for hele fylket Ida-Viru er fallende, og mange gruver også i Jõhvi har blitt stengt de siste årene. Derfor har boligprisene falt, og mange flytter inn til landets hovedstad Tallinn i håp om arbeide. Jõhvi sliter i likhet med de fleste bysentra i Ida-Viru fylke med høy kriminalitet, og en stor andel av sykdommen HIV. Det bygges fortsatt nye hovedveier rundt Jõhvi med midler ifra EU, og dette må sees på som en positiv tilvekst for en kommune med sitt kommunesentrum rett ved siden av europaveien mellom St. Petersburg og Tallinn.

## Referanser


## Eksterne lenker
*
Kohtla kommune

**Kohtla** er en tidligere landkommune i Ida-Viru fylke i det nordøstlige Estland, ved kysten nordvest for Narva. Kommunen hadde cirka 1&nbsp;480 innbyggere og et areal på om lag 102&nbsp;km². Kommunens administrasjonssenter lå i Järve med 677 innbyggere. Folketallet i kommunen var sakte fallende.

I 2017 ble Kohtla en del av Toila kommune.

## Referanser


## Eksterne lenker
*
Kohtla-Nõmme kommune

**Kohtla-Nõmme** er en tidligere landkommune *(alev)* i Ida-Viru fylke i det nordøstlige Estland, ved kysten nordvest for Narva. Kommunen hadde snaut 1000 innbyggere og et areal på om snaut 5&nbsp;km². Kommunens administrasjonssenter lå i Kohtla-Nõmme sentrum, som i praksis utgjorde kommunen sammen med noe forstadsbebyggelse og noe småbruk/skogbruk. Folketallet i kommunen var fallende (den var 1075 1. januar 2007, og var falt til 998 1. januar 2015)., Bebyggelsen bar synlig preg av fattigdom. Befolkningen er for det meste av russisk herkomst.

I 2017 ble Kohtla-Nõmme en del av Toila kommune.

Kommunesenteret lå ca 10 km sørvest for byen Kohtla-Järve og ca 18 km vest for byen Jöhvi som huser fylkessetet.

Kohtla-Järve er nesten helt sammenvokst med Kohtla-Nõmme, ca. 4 km fra kommunegrensen til Kohtla-Järve sentrum. Langs jernbanelinjen mellom Rakvere og Narva ligger det et helt belte av slike delvis fraflyttede industristeder. De fleste var basert på oljeskifer-forekomstene i området, og denne industrien legges i Estland gradvis ned for hvert år som går.

Infrastrukturen er nesten blitt borte i Kohtla-Nömme. Befolkningen drar i dag til Kohtla-Järve eller Jöhvi for å få et servicetilbud. Kulturhuset ble solgt i 2011. Kommunen fikk ny jernbanebygning i 2014 siden den delvis betjener jernbanetrafikken for Kohtla-Järve. 

Kohtla-Nömme forkortes ofte K-N, mens Kohtla-Järve forkortes K-J.

## Referanser
Lüganuse kommune

** Lüganuse ** er en landkommune i Ida-Viru fylke i det nordøstlige Estland, ved kysten nordvest for Narva. Kommunen har 8&nbsp;552 innbyggere (2019) og et areal på 599&nbsp;km². Kommunens administrasjonssenter ligger i Kiviõli.

I 2013 ble Püssi bykommune og Maidla kommune innlemmet i Lüganuse. I 2017 ble også Kiviõli bykommune og Sonda kommune innlemmet.

Slaget ved Kõrkküla mellom Sverige og Russlands Ivan den Grusomme skjedde i februar 1590 i denne kommunen, hvor blant annet den russiske adelsmannen Vassili Rosladin som kjempet på svensk side falt. 

Kommunen største arbeidsplass er gruvedrift etter oljeskifer.

## Referanser


## Eksterne lenker
*
Maidla kommune

**Maidla** var en landkommune i Ida-Viru fylke i det nordøstlige Estland, nordvest for Narva. Kommunen hadde cirka 760 innbyggere og et areal på om lag 332&nbsp;km². Kommunens administrasjonssenter lå i Savala med 210 innbyggere. Folketallet i kommunen var svakt fallende. Maidla gikk i 2013 inn i Lüganuse kommune.

## Referanser


## Eksterne lenker
*
Sonda kommune

**Sonda** er en tidligere landkommune i Ida-Viru fylke i det nordøstlige Estland, nordvest for Narva. Kommunen hadde cirka 1&nbsp;010 innbyggere og et areal på om lag 148&nbsp;km². Kommunens administrasjonssenter lå i Sonda med 210 innbyggere. Folketallet i kommunen var fallende.

I 2017 ble Sonda innlemmet i Lüganuse kommune.

## Referanser


## Eksterne lenker
*
Toila kommune

** Toila ** er en landkommune i Ida-Viru fylke i det nordøstlige Estland, på nordkysten nordvest for Narva. Kommunen har cirka 4&nbsp;735 innbyggere (2019) og et areal på om lag 266&nbsp;km². Kommunens administrasjonssenter ligger i Toila med 894 innbyggere, mens Voka har 1&nbsp;007 innbyggere. 

I 2017 ble kommunene Kohtla og Kohtla-Nõmme innlemmet i Toila kommune.

## Referanser


## Eksterne lenker
*
Vaivara kommune

** Vaivara ** er en tidligere landkommune i Ida-Viru fylke i det nordøstlige Estland, på nordkysten beliggende nord-nordvest for Narva. Kommunen hadde cirka 1&nbsp;600 innbyggere og et areal på om lag 398&nbsp;km². Kommunens administrasjonssenter lå i Sinimäe med 430 innbyggere, mens Olgina har 530 innbyggere. Folketallet i kommunen var svakt fallende.

## Referanser


## Eksterne lenker
*
Tudulinna kommune

**Tudulinna** er en tidligere landkommune i Ida-Viru fylke i det nordøstlige Estland, ved Peipsisjøen sørvest for Narva. Kommunen hadde cirka 625 innbyggere og et areal på om lag 269&nbsp;km². Kommunens administrasjonssenter var Tudulinna med 233 innbyggere. Folketallet i kommunen var svakt fallende.

I 2017 ble Tudulinna en del av den nyskapte Alutaguse kommune.

## Referanser


## Eksterne lenker
*
Mäetaguse kommune

**Mäetaguse** er en tidligere landkommune i Ida-Viru fylke i det nordøstlige Estland, vest i fylket og rett vest for Narva. Kommunen hadde cirka 1&nbsp;540 innbyggere og et areal på om lag 285&nbsp;km². Kommunens administrasjonssenter lå i Mäetaguse med 584 innbyggere. Folketallet i kommunen var svakt fallende.

I 2017 ble Mäetaguse en del av den nyskapte Alutaguse kommune.

## Referanser
Kambja kommune

** Kambja ** er en landkommune i Tartu fylke i det østlige Estland, plassert sør i fylket. Kommunen har cirka 11&nbsp;012 innbyggere (2019) og et areal på om lag 275&nbsp;km². Kommunens administrasjonssenter ligger i Ülenurme.

Før kommunereformen i 2017 hadde Kambja et areal på 189 km² med 2&nbsp;557 innbyggere (2017). I 2017 vokste Kambja gjennom at nabokommunen Ülenurme ble tatt opp i kommunen.

## Referanser


## Eksterne lenker
*
Treat Me Nice

**«Treat Me Nice»** er en amerikansk rock and roll-sang, skrevet av Jerry Leiber og Mike Stoller. Den ble fremført av Elvis Presley i spillefilmen *[[Jailhouse Rock (film)|Jailhouse Rock]]* (1957).

Sangen ble innspilt i Radio Recorders, Hollywood, 5. september 1957. Den ble utgitt som B-siden til «Jailhouse Rock» på RCA Victor 45-7035 (single) og RCA Victor 20-7035 (78-plate) 24. september 1957. Produsent var Steve Sholes.

## Andre versjoner
*Svenske Inger Berggren. Utgitt på EP-platen Vogue EPL&nbsp;7008 i Danmark i 1960
*The Kingcats. Utgitt på CD-platen *In the Mood* (Foot Tapping FT091) i 2009
*Streaplers. Svenskspråklig tekst som «Dumma dej». Utgitt på LP-platen *Lady Banana* (Polydor 2379&nbsp;075) i 1974.

## Norske versjoner
Benny Borg samt Viggo Sandvik Hansen og Eldar Vågan har skrevet norske tekster. I Borgs versjon er tittelen «Ta det pent». I Sandvik Hansens og Vågans versjon heter den «Grete Waitz».

## Referanser
Kileblomsterfluer

* kileblomsterflue

**Kileblomsterfluer** (slekten *Fagisyrphus*) er en gruppe av fluer som tilhører familien blomsterfluer (Syrphidae). Slekten omfatter bare én art: kileblomsterflue (*Fagisyrphus cinctus*).

## Utseende
En middelsstor (6–10&nbsp;mm), slank, gul og svart blomsterflue. Den ligner mest på artene i slekten *[[Meliscaeva]]*, men kjennes fra disse på at de gule sideflekkene på andre bakkroppsledd er spisst trekantede. Hodet er stort (bredere enn resten av kroppen), med nakne fasettøyne. Ansiktet er uvanlig smalt og opptar bare omtrent en femtedel av hodets bredde, gule med svarte kinn og lang, lysgul, utstående behaåring. Antennene er for det meste gule. Thorax er svart med metallisk glans, lyst behåret, scutellum er lyst gult. Vingene er glassklare med lysbrunt vingemerke. Beina er slanke og gulbrune. Bakkroppen er smal og jevnbred. På det andre leddet har den to trekantede sideflekker som bare når ca. halvveis inn mot midten. Det tredje og fjerde leddet har brede, gule tverrbånd som dekker minst halve ryggplatene, det femte leddet et gult tverrbånd som er vinkelaktig innskåret bak.

## Levevis
Fluen finnes i åpent terreng i nærheten av løvskog, helst med bøk eller eik. Den besøker mange slags åpne blomster. Larvene lever av bladlus på løvtrær, særlig på bøk og eik.

## Utbredelse
Kileblomsterfluen er utbredt over det meste av Europa og videre østover til Kaukasus, dessuten ved Stillehavet i Sibir og Korea. I Norge er den funnet langs kysten til Bergen.

## Systematisk inndeling med nordiske arter
Noen regner arten til slekten *[[Melangyna]]*, eller til slekten *[[Meligramma]]*. Begge slektene heter krattblomsterfluer på norsk.

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Syrphinae
******* slektsgruppe Syrphini
******** slekten **kileblomsterfluer**, *Fagisyrphus* Dušek & Láska, 1967 -bare én art
********* kileblomsterflue, *Fagisyrphus cinctus* (Fallén, 1817)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
Espen Giljane

**Espen Giljane** (født 28. februar 1962 i Oslo) er en norsk ballettpedagog og danser. Han er daglig leder som ballettsjef ved Den Norske Opera & Ballett.

Stillingen som ballettsjef har Giljane hatt siden august 2002. Han er i dag en del av Den Norske Opera & Ballets administrasjon som også består av Tom Remlov administrerende direktør, Paul Curran operasjef og John Fiore musikksjef.

Giljane er utdannet hos Eva Haalke, ved Den Norske Operas ballettskole (1976–78) og deretter ved School of American Ballet. I årene 1981–95 var hans danser ved New York City Ballet. Der han i 1994 ble pedagog.

I 2009 fikk han Anders Jahres kulturpris sammen med Mari Boine.

Kong Harald utnevnte i 2012 Giljane til ridder av 1. klasse av St. Olavs Orden for innsats for norsk ballett.

## Referanser


## Eksterne lenker
*  
*  Artikkel i forbindelse med tildelingen av Anders Jahres kulturpris
Paul Curran

**Paul Curran** (født 2. september 1964 i Glasgow) er en skotsk operaregissør. Han var daglig leder som operasjef ved Den Norske Opera & Ballett, men sa opp sin stilling 6. juni 2011 og fratrådte 31. desember. Han er i dag kunstnerisk konsulent til Central City Opera i Denver, Colorado.

Curran tiltrådte stillingen 1. januar 2009, og overtok da etter operasjef Bjørn Simensen. Curran var en del av Den Norske Opera & Balletts administrasjon, som også består av administrerende direktør Tom Remlov, ballettsjef Espen Giljane og musikksjef John Fiore.

## Referanser
New York City Ballet

**New York City Ballet** (*City Ballet* eller *NYCB*) er et ballettselskap i New York, grunnlagt i 1948 av koreograf George Balanchine. Siden 1964 har forestillingene foregått på New York State Theater. Selskapet er en del av kultursentrumet Lincoln Center

For dette selskapet har blant annet Norges ballettsjef ved Den Norske Opera & Ballett, Espen Giljane, vært danser og pedagog.
## Eksterne lenker
*
School of American Ballet

**School of American Ballet** er en ballettskole som ligger i Lincoln Center i New York. Skolen ble grunnlagt i 1934 av George Balanchine och Lincoln Kirstein.

På denne skolen er blant annet Norges ballettsjef ved Den Norske Opera & Ballett, Espen Giljane, tatt deler av sin utdanning.
## Eksterne lenker
*
Myrmecophilidae

* *[[Camponophilus]]*
* *[[Eremogryllodes]]*
* *[[Microbothriophylax]]*
* *[[Myrmecophilellus]]*
* *[[Myrmecophilus]]*

**Myrmecophilidae** er en gruppe av rettvinger og tilhører en familiegruppe i gruppen Ensifera. De er små, vanligvis tropiske sirisser som lever sammen med maur eller termitter.

## Utseende
Knøttsmå (mindre enn 5&nbsp;mm), tettvokste, skjellkledte, vingeløse sirisser.
Hodet er rundet med små fasettøyne, antennene forholdsvis kraftige og litt kortere enn kroppen. Kroppen er høyt hvelvet. Hunnene har sterkt utvidete, flate baklår, dette er mindre utpreget hos hannene.

## Levevis
Disse sirissene er knyttet til maur, som gruppens latinske navn (som betyr "maur-venn-lignende") tyder på. De kan leve i maurtuene eller følge maurene langs deres stier. Noen arter følger mange ulike maur-arter, andre ser ut til bare å følge én art. Det er uklart hvordan de samvirker med maurene, men de ser ut til å væøre helt avhengige av dem. Noen få arter er knyttet til termitter istedenfor maur. En del av artene er trolig parthenogenetiske, og hunnene legger uvanlig store egg.

## Utbredelse
Gruppen er utbredt over det meste av verden, men de fleste lever i tropiske eller subtropiske områder.

## Fossil art
Det er beskrevet én fossil art i familien, *[[Araripemyrmecophilops gracilis]]* fra tidlig kritt.

## Systematisk inndeling

* ekte insekter (Ectognatha) 
** Dicondylia 
*** vingede insekter (Pterygota) 
**** Neoptera («nyvinger»)
***** Orthopteroida («gresshoppelignende insekter»)
****** Orden rettvinger (Orthoptera) 
******* Underorden vortebitere og sirisser (Ensifera) 
******** Overfamilie Grylloidea
********* Familie **Myrmecophilidae** Saussure, 1874
********** Ikke plassert til underfamilie
*********** *[[Camponophilus irmi]]* Ingrisch, 1995
*********** *[[Araripemyrmecophilops gracilis]]* Martins-Nieto, 1991 – fossil art fra kritt-tiden
********** Underfamilie Myrmecophilinae
*********** Gruppe Bothriophylacini
************ Slekten *[[Eremogryllodes]]* Chopard, 1929 – 10 arter
************ *[[Microbothriophylax mica]]* Gorochov, 1993
*********** Gruppe Myrmecophilini
************ Slekten *[[Myrmecophilellus]]* Uvarov, 1940 – 2 arter
************ Slekten *[[Myrmecophilus]]* Berthold, 1827 – ca. 60 arter, de fleste hører til her

## Kilder
* Liste over artene, fra Orthoptera Species File Online

## Eksterne lenker
* 
* Billedgalleri over nordamerikanske arter
* Norsk Entomologisk forening
Norges Eiendomsmeglerforbund

**Norges Eiendomsmeglerforbund (NEF)** er et profesjonsforbund for:

* Eiendomsmeglere med 3-årig eiendomsmeglerutdanning og 2 års praksis
* Personer med bestått eiendomsmeglereksamen 
* Advokater med bevilling til å drive eiendomsmegling 
* Jurister med 2 års praksis og tillatelse fra Finanstilsynet
* Personer som har fått godkjenning av Finanstilsynet til å kalle seg eiendomsmegler

NEF hadde høsten 2024 rundt 4100 medlemmer og studentmedlemmer. NEF er eneste organisasjon som ivaretar aktørenes rettigheter og er talerør for profesjonen/bransjen overfor media og myndigheter. Forbundet arbeider for at medlemmene er kvalifiserte/kompetente og oppdaterte, og driver derfor en utstrakt kursvirksomhet og faglig bistand. 
Forbundet ble etablert 12. desember 1932, Carl O. Geving er administrerende direktør. . 

NEF utgir bladet *[https://nef.no/eiendomsmeglere/bransjemagasin/ Eiendomsmegleren]* fem ganger i året. Eiendomsmegleren tar for seg lovgivning og annen relevant og aktuell informasjon for aktørene i bransjen. NEF utgav tidligere sammen med Eiendom Norge den månedlige *Eiendomsmeglerbransjens Boligprisstatistikk*.

## Referanser


## Eksterne lenker
* Forbundets nettsted
Lincoln Center

**Lincoln Center for the Performing Arts** (eller bare Licoln Center), er et amerikansk kultursentrum på Manhattan i New York, framstilt mellom 1959&ndash;67. Her holder det til tolv kulturinstitusjoner: Chamber Music Society of Lincoln Center, Film Society of Lincoln Center, Jazz at Lincoln Center, Juilliard School, Lincoln Center Theater, Metropolitan Opera, New York City Ballet, New York City Opera, New York Philharmonic, New York Public Library for the Performing Arts, School of American Ballet, og Lincoln Center for the Performing Arts Inc..

## Referanser


## Eksterne lenker
*
John Fiore

**John Helmer Fiore** (født 1960 i New York) er musikksjef ved Den Norske Opera & Ballett. Han sitter som en del av administrasjonen som også består av administrerende direktør Tom Remlov, operasjef Paul Curran og ballettsjef Espen Giljane.

## Biografi
Fiore er født i New York. Han begynte tidlig å spille, hans far, som var pianist, organist og kordirigent, var hans første lærer. Da familien flyttet til Seattle, fikk han også opplæring på cello og andre strengeinstrumenter. Han ble betraktet som et stort talent og allerede som fjortenåring medvirket han som assistent ved Seattle Operas årlige oppsetting av Wagners Ring-syklus. Etter å ha fullført studier på musikkonservatoriet, kom han til Santa Fe Opera, hvor han utviklet en forkjærlighet for operaer av Richard Strauss. Han ble kjent som et stort talent og ble etterspurt som assistent ved en rekke operahus i USA, hvor han fikk arbeide med størrelser som Leonard Bernstein, Zubin Mehta, Sir Georg Solti, James Levine og James Conlon.

I 1986 ble han engasjert av Bayreuthfestivalen i Tyskland som assistent ved sommerens oppsetninger, og der fortsatte han de to neste årene som assistent for Daniel Barenboim for oppsettingen av  *[[Tristan und Isolde]]* og James Levine for *[[Parsifal]]*.

Samtidig debuterte han som dirigent i 1986 for operaen *[[Faust]]* av Gounod på San Francisco Opera. I 1990 dirigerte han i Japan og Europa, og startet dermed sin internasjonale karriere. 

## Referanser


## Eksterne lenker
* John Fiores CV
Potsdaminstituttet

**Potsdaminstituttet** (**PIK**) er et forskningsinstitutt innen global endring, klimapåvirkning og bærekraftig utvikling. PIK ble etablert i 1992 med Hans Joachim Schellnhuber som direktør. Instituttet ligger i Potsdam på Telegraphenberg, i Wissenschaftspark Albert Einstein, ved hovedjernbanestasjonen. Hovedbygningen kalles i dag Michelsonhaus, som i 1879 ble innviet til *Astrophysikalisches Observatorium der Welt*.

## Referanser


## Kilder
* USA Today  Reportasjer om: Potsdam Institute for Climate Impact Research

## Eksterne lenker
*
Den fantastiske Mikkel Rev (film)

***Den fantastiske Mikkel Rev*** (originaltittel: *Fantastic Mr. Fox*) er en enkeltbildeautomatikk data-animert film fra 2009 som hadde premiere i USA 13. november 2009 og i Norge 5. februar 2010. 

Filmen ble produsert av Regency Enterprises og Indian Paintbrush for 20th Century Fox, og ble regissert av Wes Anderson. Manus ble skrevet av Anderson og Noah Baumbach, og er basert på Roald Dahls barnebok med samme navn. Filmen handler om en revefamilie som kommer i konflikt med tre bønder, som gjør alt de kan for å få has på revene. Den første traileren for filmen ble vist i forbindelse med premieren av filmen *[[Istid 3: Dinosaurene kommer]]* og *De kom fra rommet* (31. juli 2009).

## Handling
Når han forsøker å raide Berk's gård, utløser Mr. Fox en revefelle som burer ham inne sammen med hans kone Felicity. Felicity avslører for ektemannen sin at hun er gravid, og ber ham om å finne en tryggere jobb hvis de slipper unna. Mr. Fox sier seg enig. To menneskeår (eller tolv reveår) senere bor de to revene, og sønnen deres Ash, i et revehi. Mr. Fox, nå en avis-spaltist, flytter familien inn i et bedre hjem inne i et tre. Men de ignorer advarslene fra advokaten hans om hvor farlig området er for rever, på grunn av nærheten til anlegg som drives av tre fryktede bønder: Boggis (en kylling-bonde Bunce (en bonde som driver med ender og gås) og Bean (en kalkun-bonde)

Rett etter at revene flytter inn, kommer Felicityys nevø, Kristofferson Silverfox, for å bo hos dem. Ash synes denne situasjonen er utålelig. Hans fetter er overlegen ham på nesten alt, men alle andre blir raskt sjarmerte av Kristofferson. Lengter etter sine tidligere dager som tyv, forsøker Mr. Fox og hans venn Kylie, en pungrotte, å stjele råvarer og fjærkre fra alle tre gårdene i området. Bøndene bestemmer seg for å drepe Mr. Fox. De slår leir i nærheten av hjemmet hans. Når Mr. Fox dukker opp åpner de ild, men klarer bare å skyte av halen hans. Deretter oppdager bøndene at revene også har gravd en rømningstunnel. Ettersom revene må til overflaten for mat og vann, venter bøndene ved tunnel-munningen. Under jorden er Felicity opprørt over at Mr. Fox vendte tilbake til hans tidligere karriere som tyv.

Når dyrene begynner å sulte, leder Mr. Fox dem på en ekspedisjon for å grave en tunnel til de tre gårdene i området og rane dem. Ash og Kristofferson begynner etter hvert å forsone seg, etter at Kristofferson forsvarer Ash mot en bølle. Søskenbarna vender tilbake til en av gårdene, og har til hensikt å gjenvinne den savnede halen. Men Kristofferson blir tatt til fange. Når de oppdager at Mr. Fox har stjålet produktene deres, oversvømmer bøndene og brannsjefen dyrenes tunnel-nettverk. Flere av dyrene blir deretter fanget i en kloakk. Etter å ha innsett at bøndene planlegger å bruke Kristofferson til å lokke revene til et bakhold, ønsker Mr. Fox å gå til overflaten for å overgi seg.

## Medvirkende

## Referanser


## Eksterne lenker
* 
* 
*
Visegrad vannkraftverk

**Višegrad vannkraftverk** er en demning med vannkraftverk i elva Drina, ikke langt fra byen Višegrad i det østlige Bosnia-Hercegovina, nær grensen til Montenegro. Installert vannkraftkapasitet er 315 – 345 MW. 

Demningen er en 67 meter høy gravitasjonsdam med flere bruksområder.

## Referanser


## Eksterne lenker
* Beskrivelse fra EBRD.
* Hydropower & Dams in Europe 2011. Besøkt 17. januar 2012.
Bloodsport

***Bloodsport*** er en amerikansk kampsport- og actionfilm fra 1988 med Jean-Claude Van Damme i hovedrollen. Andre sentrale roller spilles av Roy Chiao, Donald Gibb, Leah Ayres og Bolo Yeung. Filmen er regissert av Newt Arnold og er løst basert på livet til kampsportutøveren Frank W. Dux, som har hevdet at han var den første vestlige utøver som vant Kumite – en internasjonal konkurranse som tester utøverne helt på grensen av det som er mulig. 
Denne filmen ble Van Dammes store gjennombrudd som skuespiller. Dette var også hans første hovedrolle og den første filmen som for alvor viste hans atletiske ferdigheter. Mange regner den som en av de beste filmene innen kampsportsjangeren.

*Bloodsport* fikk lunken mottakelse av kritikerne, men ble en moderat publikumssuksess på amerikanske kinoer.

Den fikk tre mindre suksessfulle oppfølgere, *Bloodsport II: The Next Kumite* (1996), *Bloodsport III* (1997) og *Bloodsport 4: The Dark Kumite* (1999), som alle ble lansert direkte på video. Van Damme medvirker ikke i noen av disse. 

## Handling
Filmen handler om amerikaneren Frank W. Dux (Jean Claude Van Damme), som har trent Ninjutsu under den japanske mesteren Senzo Tanaka (Roy Chiao). For å hedre sin mentor reiser Dux til Hongkong for å delta i Kumite – en illegal kampsportsturnering med fullkontakt, der noen av verdens beste kampsportutøvere blir invitert hvert femte år. Dux må imidlertid rømme fra militære før han kan sette kursen mot Hongkong.

## Om filmen
### Anmelderne
Filmen fikk en lunken mottagelse av kritikerne, noe som gjenspeiles i at den kun har fått 33% på Rotten Tomatoes (2012). 

### Popularitet
Den innbrakte $11,8 millioner på amerikanske kinoer. Produksjonskostnadene var på $1,1 millioner.

Den ble ikke satt opp på norske kinoer, men ble utgitt på video i april 1988. Den lå flere måneder på videotoppen i løpet av 1988.

## Rollebesetning
* Jean-Claude Van Damme – Frank Dux 
* Donald Gibb – Ray Jackson
* Leah Ayres – Janice Kent
* Norman Burton – Helmer
* Forest Whitaker – Rawlins
* Roy Chiao – Tanaka
* Philip Chan – Inspector Chen
* Pierre Rafini – Frank som ung
* Bolo Yeung – Chong Li
* Ken Siu – Victor Lin 
* Kimo Lai Kwok Ki – Hiro
* Bernard Mariano – Sadiq Hossein
* Bill Yuen Ping Kuen – Oshima
* Lily Leung – Mrs. Tanaka
* Joshua Schroder – Chuck / eldre gutt

## Referanser


## Eksterne lenker
*
Čapljina vannkraftverk

**Čapljina  vannkraftverk** er en demning med vannkraftverk i Bosnia-Hercegovina. Det er lokalisert i landets viktigste elv, Neretva, som renner sørvestover ut i Adriaterhavet, og vannkraftverket ligger ved byen Čapljina, 40 km nedenfor Mostar. Installert vannkraftkapasitet er 430 – 432 MW. Anlegget stod ferdig i 1965. Dette er et pumpekraftverk med to vannreservoarer.

Caplinja-demningen er 123 meter høy, og er en buedam. Den tjener til vannkraft, irrigasjon, og vannforsyning.

Kraftverket får også kraft fra Grancarevo-demningen.

## Referanser


## Eksterne lenker
* Beskrivelse fra EBRD.
* Hydropower & Dams in Europe 2011. Besøkt 17. januar 2012.
Pehuenche vannkraftverk

**Pehuenche  vannkraftverk** er en demning med vannkraftverk i midtre Chile, i regionen Maule. Installert vannkraftkapasitet er 500 MW. Anlegget sto ferdig i 1991, da det var eid av ENDESA. Kraftverketnytter vannkraft fra elva Melado.

## Referanser
Ralco vannkraftverk

**Ralco  vannkraftverk** er en demning med vannkraftverk i midtre Chile, provinsen Biobío. Det har en installert, total vannkrafteffekt på 690 MW. Anlegget stod ferdig i 2004 og eies av ENDESA. Kraftverket nytter vannkraft fra elva Biobío. Demningen er 155 m høy og 360 meter lang. Det har vært betydelig motstand fra lokalbefolkningen mot prosjektet.

## Referanser
Erik Smaaland

**Erik Gustaf Smaaland** (født 1986) er en norsk musikkprodusent og låtskriver, kjent for sitt arbeid både nasjonalt og internasjonalt. I 2023 ble han tildelt Spellemannprisen for «Årets Internasjonale Suksess», og i 2024 ble han nominert til Musikkforleggerprisen i kategorien «Årets Verk» for låten «Lay Low», utgitt av Tiësto.

Smaaland har i de senere årene jobbet med flere store internasjonale artister. I 2021 produserte og co-skrev han blant annet «One More Time» med Robin Schulz og Felix Jaehn, «Love Again» med Alok og VIZE, «Weight Of The World» med Armin Van Buuren, og «Scandal» fra TWICEs EP *Taste of Love*. I tillegg har han vært med på å skrive og produsere låter som «Lay Low» for Tiësto, samt samarbeidet med artister som Rita Ora, Jess Glynne, Jonas Blue, R3HAB, Tiago PZK, IVE, Dillon Francis, Lukas Graham og Armin Van Buuren.

Hans internasjonale gjennombrudd kom i 2020 med låtene «Alone, Pt. II» av Alan Walker og Ava Max, som nådde Top20 i syv land og 77. plass globalt på Spotify, samt Robin Schulz’ «In Your Eyes» med Alida, som nådde tredjeplass på tysk radio og førsteplass på Billboard Dance-listen. I løpet av de første tre månedene av 2020 hadde han også tre #1 singler i Norge.

På den norske musikkscenen fikk Smaaland sitt gjennombrudd i 2017 med låten «Fy Faen» av Hkeem og Temur, som toppet VG-lista og nådde Top20 i Sverige. For dette vant han Spellemannprisen for «Årets Låt» i 2017 , og samme år ble han nominert til Musikkforleggerprisen for «Årets Gjennombrudd» innen populærmusikk. Låten ble samme år strømmet over 30 millioner ganger og var den femte mest spilte låten i Norge i 2017.

Smaaland startet musikkproduksjon-samarbeidet GoToGuy sammen med Kristoffer Tømmerbakke i 2014. Per 2020 driver han sitt eget produksjonsselskap Head Candy Tidligere var han frontfigur i pop-bandet Lucky Stroke, og bandleder for Erik og Kriss.

## Referanser


## Eksterne lenker
* 
* Smaaland Music
El Cajón-demningen (Honduras)

**El Cajón-demningen** er en demning med vannkraftverk i det vestre Honduras, som utnytter vannkraft fra elva Río Comayagua. Det har en installert, total vannkrafteffekt på 300 MW. Demningen er 234 m høy og 382 meter lang. Det demmes opp inntil 6&nbsp;000 millioner m³ vannmasser, og reservoaret er på inntil 94 km².

## Referanser
Carl Christian Vogel von Vogelstein

**Carl Christian Vogel von Vogelstein** (født *Vogel* 26. juni 1788 i Wildenfels, død 4. mars 1868 i München) var en tysk maler. Han var sønn av portrettmaleren Christian Leberecht Vogel, og ble som barn undervist av faren. Fra 1804 oppholdt han seg ved Kunstakademiet i Dresden. I 1808 flyttet han til St. Petersburg, hvor han tjente gode penger som portrettmaler for adelen. Han oppholdt seg 1812-1820 i Roma, og vendte deretter tilbake til Tyskland. Fra 1824 var han hoffmaler.

## Liv og karriere
### Bakgrunn
Vogel var sønn av barne- og portrettmaleren Christian Leberecht Vogel og ble fra tidlig av lært opp av faren. Fra 1804 besøkte han Kunstakademiet i Dresden hvor han kopierte mange av maleriene i *Gemäldegalerie* som en læreprosess, men utførte også sine første selvstendige portretter.

### Karriere
I 1807 svarte han på en invitasjon fra baron von Löwenstern, hvis barn han hadde undervist, til å komme til Dorpat i Livland. I 1808 flyttet han til St. Petersburg hvor han satte opp et atelier og hadde suksess med å male portretter av adelige og diplomater.

I 1812 hadde Vogel penger nok til å gjennomføre en lenge ønsket dannelsesreise til Italia, med stopp underveis i Berlin og Dresden hvor han malte sine foreldre og Franz Pettrich. Fra 1813 til 1820 levde han i Roma hvor mange tyske malere var aktive på denne tiden. Han forsøkte en mellomting mellom de klassisistiske og romantiske skoler som da var rådende, og fulgte etterhvert en stil som lå nært opp til Anton Raphael Mengs. I Italia kopierte han et stort antall malerier og veggmalerier av de gamle mestre. På senere reiser økte han sin samling av kopier og i 1860 utga han en katalog over dem.

Han malte allegorier som *Kunstene forskjønner livet* (slottet i Pillnitz) og religiøse motiver: *Kristi fristelse*, *Kristi dåp*, *Den hellige Anna lærer sin datter Maria å lese*, *Den Hellige jomfrus levnet* (kapellet i Pillnitz) og *Tronende madonna*. Han malte også billedserier til Dantes *[[Divina commedia]]*, Goethes *[[Faust]]* og Vergilius' *[[Æneis]]*.

Foruten religiøse malerier, landskapsmalerier og anatomiske studier malte Vogel også portretter i Roma, blant annet av den danske billedhugger Bertel Thorvaldsen (1815), den norske maleren I.C. Dahl (1823),  Ludwig Tieck, Lucien Bonaparte, og på vegne av kongen av Sachsen, også pave Pius VII.

## Ekteskap og barn
I 1826 giftet Vogel seg med Julie Gensiken, datter av forfatteren Wilhelmine Gensicken. Hans hustru døde den 14. april 1828. Vogels eneste barn var Johannes Arnolf Leo Vogel von Vogelstein (1827&ndash;1889).

## Referanser


## Eksterne lenker
*
Good Luck Charm

**«Good Luck Charm»** er en amerikansk sang, skrevet av Aaron Schroeder og Wally Gold. Den ble fremført av Elvis Presley.

Sangen ble spilt inn av Presley i RCA Studio B, Nashville, 15. oktober 1961. Den ble utgitt på singlen RCA 47-7992 27. februar 1962. Produsent var Steve Sholes.

Travis & Shook har gjort en coverversjon på *Cape Cod Covers, Vol 1 «The King».

[[Alvin and the Chipmunks]] gjorde en coverversjon av sangen i *Luck O' the Chipmunks*, en episode av [[TV-serie]]n *Alvin and the Chipmunks'' fra 1988. 

## «Don't Want to Be Another Good Luck Charm»
En svarsang med tittelen «Don't Want to Be Another Good Luck Charm» ble spilt inn på plate av Jo (fra duoen Judy & Jo). Den ble utgitt på singlen Capitol SP-1468.

## Norske versjoner
Lasse Hovd, Benny Borg og Tande-P har skrevet norske tekster. Hovds versjon bærer tittelen «Mitt lykketroll». Borgs versjon heter «Min lykkesten». Tande-Ps versjon heter «Fridtjof i farta».

## Innspillinger

## Listeplasseringer

## Referanser
Şamlar

**Şamlar** er et tettsted i Tyrkia. Nærmere definert er stedet geografisk knyttet til provinsen Konya med Beyşehir, som nærmeste større bysamfunn. Landsbyen Şamlar ligger ca. 13&nbsp;km fra Beyşehir sentrum. Det er antatt at stedet ble først etablert for 800 år siden uten at kildene kan bekrefte dette. Şamlar har i dag ca. 120 innbyggere.

## Geografi
Şamlar-landsbyen ligger 13&nbsp;km sør for Beyşehir. Stedet ligger omtrent 1307 m over havnivå, og landskapet er dekket av skogkledde åser og grønne områder. Selve landsbyen ligger ved foten av fjellet Laleli dağı.

## Infrastruktur
De siste årene har det vært investert stort i infrastrukturen i Şamlar. Stedet er knyttet til Beyşehir via en 13&nbsp;km lang asfaltert veistrekning. Asfalteringen skjedde i 2006. Før det besto strekningen av en grusvei. I 2009 ble hele strøm- forsyningsnettet fornyet av staten. Samme år ble vann- og kloakknettet i landsbyen fornyet og oppgradert. Dette har vært et samarbeidsprosjekt mellom lokale myndigheter og Şamlar-foreningene. I landsbyens gater er det lagt brostein for å gjøre fremkommeligheten bedre. Dette prosjektet ble støttet av lokale myndigheter samt Şamlar-foreningen i Oslo.

## Befolkning
På begynnelsen av 1970-tallet startet Şamlars befolkning å utvandre. Først til større byer i Tyrkia, først og fremst İzmir og Beyşehir, og dernest til Europa. I Europa er det Norge som har vært hovedmålet for utvandringen. I dag bor det ca. 330 personer med opprinnelse fra Şamlar i Norge. Disse fordeler seg med ca. 137 personer i Oslo, ca. 24 personer i Asker og ca. 165 personer i Drammen. Av øvrige steder i verden med Şamlar-befolkning kan nevnes: Beyşehir med ca. 250 personer, İzmir med ca. 900 personer, Tyskland med ca. 50 personer og Frankrike med ca. 15 personer. I selve Şamlar bor det i dag ca. 120 personer.

## Dyreliv i Şamlar
Området rundt Şamlar har et rikt dyreliv. Deriblant finnes villsvin, gaupe, rev, ulv, mårdyr, grevling, fjellhare, ekorn, firfisle og fjellkatt. I tillegg finnes utallige slange- og musearter.

## Fugleliv i Şamlar

Fuglevarianter i området er blant andre; falk, kråkefugl, turteldue, svale, ugle, due, skjære og rapphøne.

## Vegetasjon
Området rundt Şamlar består for det meste av skog og busker. Skogsområdene er strengt regulert av myndighetene for å forhindre vilkårlig hogst. De vanligste treartene er eik, gran, furu, ask og einer. Det finnes mange varianter av frukttrær i Şamlar. Noen av disse er eple, pære, plomme, drue, valnøtt, mandler og kvede.

## Şamlar-foreningene

Folk fra Şamlar har etter hvert stiftet foreninger i de områdene de har utvandret til. Disse er blant annet:

*Oslo Şamlar-forening
*Beyşehir Şamlar-forening
*İzmir Şamlar-forening
*Drammen Şamlar-forening

## Se også
*Tyrkisk Şamlar Familie Forening

## Eksterne lenker
* Oslo Şamlar-forening
* İzmir Şamlar-forening
* Drammen Şamlar-forening
Julián Sánchez

**Julián Sánchez Pimienta** (født 26. februar 1980 i Zafra) er en spansk landeveissyklist.

Julián Sánchez begynte sin profesjonelle karriere i 2004 i det italienske sykkellaget Fassa Bortolo. Han viste seg blant annet frem under Vuelta a España 2005. Fra 2006 syklet han for det profesjonelle kontinentallaget Comunidad Valenciana. I Mallorca Challenge oppnådde han en tredjeplass på den uoffisielle sammenlagtlisten gjennom en annenplass i Trofeo Pollensa og en fjerdeplass i Trofeo Calviá. I Catalonia rundt 2009 vant han en etappe i tillegg til klatrekonkurransen sammenlagt. I Vuelta a España 2009 ble han nummer tre i klatrekonkurransen.

## Viktigste resultater
* **2009**
** Fjerde etappe og klatrekonkurransen i Catalonia rundt

## Lag
* 2004 Fassa Bortolo
* 2005 Fassa Bortolo
* 2006 Comunidad Valenciana
* 2007 Relax-GAM
* 2008 Contentpolis-Murcia 
* 2009 Contentpolis-Ampo 
* 2011 Caja Rural
* 2012 Caja Rural

## Referanser


## Eksterne lenker
*
Alatskivi kommune

** Alatskivi ** er en tidligere landkommune i Tartu fylke i det østlige Estland, plassert nordøst i fylket, langs og vest for innsjøen Peipus (Peipsi). Kommunen hadde cirka 1&nbsp;380 innbyggere og et areal på om lag 128&nbsp;km².

Kommunens administrasjonssenter lå i småbyen Alatskivi med 427 innbyggere, bare 3 km vest for Peipussjøen. Folketallet i kommunen var merkbart fallende, og det samme gjelder i kommunesenteret Alatskivi. Andre tettsteder er blant annet landsbyene Kolkja, Kasepää, Nina og Varnja.

Alatskivi-dalen har omkringliggende eikeskoger og en bygdeborg fa omkring 500-tallet. Dalen rommer også det nygotiske Alatskivi-slottet, reist av baron Arved Georg vobn Nolcken etter modell av det skotske Balmoral Castle. På 1600-tallet etablerte svenskene en vannmølle ved å demme opp Alatskivi-reservoaret, og med senere utvidelser vokste reservoaret til 15 hektar. Maleren Lembit Saarts (født 1924) har arbeidet mye i landskapene i Alatskivi og malt både reservoaret, skogene og fjellene i kommunen.

I landsbyen Nina ligger det eldste fiskersamfunnet i kommunen, etablert sent på 1500-tallet eller på 1600-tallet, muligens av russere. Mange av byngingene har treskjæringer, og om vinteren ligger isen tykk og hoper seg opp her ved neset. Et fyrtårn betjener trafikken på Peipussjøen. Umiddelbart sør for Nina ligger en rekke ølandsbyer etablert av gamle troende på 1600- og 1700-tallet, og deres levevis med isfiske og dyrking av løk og grønnsaker er fortsatt intakt. Disse landskapene er portrettert av malerne Luulik Kokomägi og Johannes Uiga (1918–1998).

## Referanser
Haaslava kommune

**Haaslava ** er en tidligere landkommune i Tartu fylke i det østlige Estland, plassert sør i den sentrale delen av fylket. Kommunen hadde cirka 1&nbsp;680 innbyggere og et areal på om lag 110&nbsp;km². Kommunens administrasjonssenter lå i Kurepalu med ca. 200 innbyggere, mens Roiu hadde 462 innbyggere. Folketallet i kommunen var svakt fallende.

Gjennom kommunen renner elva Emajõgi fra Tartu og østover. I dokumenter fra 1501 nevnes landsbyen og Haaslava slott. En stund bodde den svenske adelsmannen Johan Skytte der. Han tok initiativ til å danne Tartu-universitetet og ble universitetets første rektor. Landsbyen Kurepalu har blitt et populært rekreasjonssted med sin kunstige innsjø. Ved Haaslavasjøen malte impresjonisten Endel Kõks (1912-1983) i 1943 et av sine siste bilder før han rømte til Tyskland og Sverige, da Sovjetunionen invaderte Estland. Andre malere som har virket her er Juhan Püttsepp og Eerik Haamer.

Haaslava har et oppdrettsanlegg for karpe på 48 hektar, og dette er landets største leverandør av ferskvannsfisk. Anlegget ble etablert i Sovjetperioden, sent på 1960-tallet.

## Referanser


## Eksterne lenker
*
Konguta kommune

** Konguta ** er en tidligere landkommune i Tartu fylke i det østlige Estland, plassert helt sørvest i fylket. Kommunen hadde cirka 1&nbsp;350 innbyggere og et areal på om lag 110&nbsp;km². Kommunens administrasjonssenter lå i Konguta med ca. 300 innbyggere. Folketallet i kommunen var meget svakt fallende, nesten stabilt.

## Referanser
Laeva kommune

** Laeva ** er en tidligere landkommune i Tartu fylke i det østlige Estland, plassert helt nordvest i fylket. Kommunen hadde cirka 1&nbsp;860 innbyggere og et areal på om lag 233&nbsp;km². Kommunens administrasjonssenter lå i Laeva med 506 innbyggere. Folketallet i kommunen var fallende.

## Referanser
Luunja kommune

** Luunja ** er en landkommune i Tartu fylke i det østlige Estland, plassert nesten helt midt i fylket. Kommunen har cirka 2&nbsp;570 innbyggere og et areal på om lag 131&nbsp;km². Kommunens administrasjonssenter ligger i Luunja med 554 innbyggere. Folketallet i kommunen er meget svakt fallende, nesten stabilt.

Ved Luunja var det fra gammel tid mulig å krysse elva Emajõgi med flåteferje. Det går fortsatt flåte over elven her, den kan bære én bil og en håndfull passasjerer. Den lokale maleren Juhan Püttsepp gjenga fergen allerede i 1938, og malte også en rekke andre landskaps- og landsbyscener fra området.

## Referanser


## Eksterne lenker
*
Jon Grønset

**Jon Grønset** (født 7. april 1898 i Gjemnes kommune på Nordmøre, død 1970) var en norsk pedagog og forfatter.

Han gikk på lærerskole i Volda på Sunnmøre. Han var rektor på Sogn ungdomsskole i Balestrand fra 1937 til 1955. Bøkene han har gitt ut skrev han da han var blitt pensjonist, da han hadde sluttet som skolestyrer. Han skrev også dikt, fortellinger og sanne historier. 

## Utgivelser
Han ga ut sju barnebøker: 
* *Lia Brenn*
* *Arild på Austbø*
* *Operasjon Lindholmen*
* *Rotfeste*
* *På Ferietur med Brisling*
* *Jack*
* *Smuglarane i Losberget*

## Eksterne lenker
* Jon Grønset nrk.no: Sogn og Fjordane fylkesleksikon
* «Jon Grønset» på allkunne.no